recursal/SuperWikiNEXT-32B huggingface dataset:
Nodar Dumbadzen muistomerkki Tšokhataurissa.]**Nodar Dumbadze** (georg. ნოდარ დუმბაძე, 14. heinäkuuta 1928 – 4. syyskuuta 1984) oli yksi 1900-luvun loppupuolen suosituimmista georgialaisista kirjailijoista. 

Dumbadze syntyi Tbilisissä, ja valmistui Tbilisin valtionyliopiston oikeustieteellisestä tiedekunnasta vuonna 1950. Samana vuonna hänen ensimmäiset runonsa ja humoristiset tarinansa julkaistiin Georgian lehdistössä. Hän toimitti satiirista *Niangi*-lehteä vuodesta 1967 vuoteen 1972, jolloin hänestä tuli Georgian kirjailijaliiton sihteeri ja Neuvostokirjailijoiden liiton puhemiehistön jäsen. Hän tuli tunnetuksi erityisesti romaaneistaan *Me, bebia, Ilik'o da Ilarioni* (georg. მე, ბებია, ილიკო და ილარიონი, "Minä, isoäiti, Iliko ja Ilarioni") vuodelta 1960, *Me vkhedav mzes* (georg. მე ვხედავ მზეს, "Voin nähdä auringon") vuodelta 1962, *Mziani ghame* (georg. მზიანი ღამე, "Aurinkoinen yö") vuodelta 1967, *Nu gešinia, deda!* (georg. ნუ გეშინია, დედა!, "Älä pelkää, äiti!") vuodelta 1971, *Tetri bairaghebi* (georg. თეთრი ბაირაღები, "Valkoiset liput") vuodelta 1973 ja *Maradisobis k'anoni* (georg. მარადისობის კანონი, "Ikuisuuden laki") vuodelta 1978. Hänen teostensa huomattavia piirteitä ovat proosan yksinkertaisuus ja lyyrisyys, huumori sekä melankoliaan yhdistyvä optimismi.

Dumbadzelle myönnettiin Šota Rustavelin valtionpalkinto vuonna 1975 ja Leninin palkinto vuonna 1980. Suurin osa hänen tärkeimmistä töistään on dramatisoitu ja/tai elokuvattu. Hän kuoli Tbilisissä, ja hänet haudattiin perustamaansa "Mziuri"-lastenkaupunkiin.

Lähteet
-------

* Mikaberidze, Alexander (ed. 2007), Dumbadze, Nodar. (Arkistoitu – Internet Archive) *Dictionary of Georgian National Biography*.
* Ревишвили, Натиа (Revishvili, Natia) ДУМБАДЗЕ, НОДАР ВЛАДИМИРОВИЧ (Dumbadze, Nodar Vladimirovich). *Entsiklopediya Krugosvet*.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Saksa
* Yhdysvallat
* Latvia
* Japani
* Tšekki
* Kreikka
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Nodar Dumbadze
**Suoma Helena Kyykoski**, vuoteen 1905 **Nordlund** (7. syyskuuta 1882 Luvia – 29. tammikuuta 1963 Kuopio) oli talousneuvos ja tiettävästi maailman ensimmäinen naispuolinen agronomi, joka teki pitkän elämäntyön karjatalous- ja meijeriopettajana.

Henkilöhistoria
---------------

Kyykosken vanhemmat olivat kruununvouti Lars Victor Nordlund ja Amanda Gustava Starck. Hän opiskeli ensin Kurkijoen maamiesopistossa, josta hän siirtyi 22-vuotiaana Mustialan maamiesopiston agronomilinjalle ja valmistui sieltä agronomiksi vuonna 1906 ensimmäisenä naisena opiston historiassa. Seuraavalla vuosikurssilla naisia oli jo kolme. Kotitilan tultua myydyksi Kyykoski ryhtyi opettajaksi, ensin Orismalan maanviljelys- ja karjatalouskouluissa Isossakyrössä, mutta vuodesta 1908 meijerikoulussa Kuopiossa. Hänet nimitettiin koulun johtajaksi 1916 ja hän hoiti tehtävää aina koulun lakkauttamiseen asti vuonna 1951. Yhteensä Kyykoski lienee ehtinyt opettaa noin tuhatta oppilasta. Hän kehitti opetusta muun muassa tekemällä aloitteen maatalousopettajien valmennuksesta ja 1930 opettajille saatiinkin auskultointijärjestelmä. Kuopion talouskoulun yhteiskunta-aineiden opettajana Kyykoski toimi 1951–1953. Hän osallistui yhdistystoimintaan ja Kuopion kunnallispolitiikkaan sekä kaupunginvaltuustossa että -hallituksessa, samoin kuin toimi tasavallan presidentin valitsijamiehenä kolmeen otteeseen. Suomen Agronomien Yhdistys kutsui Kyykosken kunniajäsenekseen vuonna 1947. Jo kymmenen vuotta aiemmin hänet oli nimitetty talousneuvokseksi.

Julkaisuja
----------

* *Kertomus Kuopion tietopuolisen meijerikoulun toiminnasta v:lta 1907–1917*, 1918, Suoma Kyykoski, Set Suomalainen
* *Kuopion tietopuolisen meijerikoulun toiminta v. 1908–32*, 1933
* *Kuopion osuusmeijerin i.l. 50-vuotiskertomus*, 1951
* *75-vuotias Kuopion Naisyhdistys*, 1961

Katso myös
----------

* Luettelo alojensa ensimmäisistä naisista Suomessa

Lähteet
-------

1. 1 2  Mäkinen, Riitta: "Suoma Kyykoski", *Suomen kansallisbiografia, osa 5*, s. 619-620. Helsinki: Suomalaisen Kirjallisuuden Seura, 2005. ISBN 951-746-446-0. / Teoksen verkkoversio.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiasampo

 |

 |
**Reilun kaupan kaupunki** on Fairtrade-järjestön myöntämä huomionosoitus kaupungille, joka on toiminut reilun kaupan tuotteiden edistämiseksi.

Historia
--------

Reilun kaupan kaupunki -kampanja järjestettiin ensimmäisen kerran vuonna 2001 Garstangissa, Lancashiressä. Bruce Crowther, paikallisen Oxfam-järjestön aktiivi, oli kampanjan ideoija. Kampanjan tavoitteena oli tehdä tunnetuksi reilun kaupan tuotteita ja se onnistui hyvin. Muutamassa kuukaudessa reilun kaupan tuotteiden tunnettuvuus ylitti 70 prosenttia ja tuotteiden myynti kasvoi merkittävästi. Kampanjan aikana Garstang aloitti yhteistyön reilun länsiafrikkalaisten kaupan kaakaota tuottavien maatilojen kanssa.

Kampanjan herättäessä huomiota myös Garstangin ulkopuolella, Fairtrade Foundation julkaisi reuilun kaupan kaupungin tavoitteet ja toimintaohjelman. Vuosien 2001–2006 välillä yli 209 kaupungille Britanniassa myönnettiin reilun kaupan kaupungin arvo. Kampanja laajennettiin manner-Eurooppaan ja perustettiin Fairtrade Towns in Europe. Myös Euroopan komissio on mukana rahoittamassa hanketta.

Marraskuussa 2006 järjestiin ensimmäinen reilun kaupan kaupunkien konferenssi Lontoossa. Sen tavoitteena oli:

* tunnistaa ja kehittää toimintatavat paikallisten yhteisöjen, yksityisten sekä valtion organisaatioiden välille.
* kehittää toimintatavat, joiden avulla Britannian reilun kaupan kaupunki -malli voidaan sovittaa jokaisen maan olosuhteisiin.

Järjestyksessään toinen konferenssi järjestettiin Brysselissä tammikuussa 2008.

Reilun kaupan kaupunkeja oli huhtikuussa 2013 jo 1 288, ja ne sijaitsivat 24 valtiossa.

Kriteerit
---------

Reilun kaupan kaupungin kriteerit vaihtelevat hieman maittain, mutta lähes kaikkien maiden kriteereissä on viisi perusvaatimusta:

* Kunnan pitää olla päättänyt Reilun kaupan kannattamisesta ja tuotteiden tarjoamisesta sen omissa tilaisuuksissa
* Kunnassa tai kaupungissa tulee olla saatavilla laajasti Reilun kaupan tuotteita
* Kunnan seurakunnat ja muut yhteisöt käyttävät tuotteita
* Kunta tiedottaa Reilusta kaupasta
* Kunnan alueella toimii Reilun kaupan kannatustyöryhmä

Lähteet
-------

1. ↑  WFTO Resolution on Fair Trade Towns – May 2013 *Fairtrade Towns*. Viitattu 7.9.2013. (englanniksi)
2. ↑  [www.fairtradetowns.org/about/the-five-goals/?lang=fi Viisi kriteeriä] *Fairtrade Towns*. Viitattu 7.9.2013.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Fairtrade Town
**Mazda3** on Mazdan vuodesta 2003 lähtien valmistama alemman keskiluokan automalli, joka korvasi Mazda 323:n. Sitä myytiin Japanissa vuoteen 2018 saakka nimellä **Mazda Axela**.

Mazda3 BK (2003–2009)
---------------------

Ensimmäisen sukupolven Mazda3 esiteltiin Frankfurtin autonäyttelyssä syksyllä 2003 viisiovisena hatchbackina. Neliovinen sedan seurasi seuraavana keväänä. Malli perustuu samalle Fordin, Mazdan ja Volvon yhteistyössä kehittämälle pohjalevylle kuin esimerkiksi Ford Focus ja Volvo S40/V50.

Sedan-korinen Mazda3 BK.
Vuoden 2006 Euro NCAP -kolaritestistä Mazda3 sai tulokseksi neljä tähteä viidestä.

Facelift-mallin Mazda3 BK.
Vuonna 2006 malli koki pienen kasvojenkohotuksen, jossa siihen tehtiin pieniä uudistuksia sekä sisä- että ulkopuolella. Näkyvin muutos oli uusi etupuskuri.

Mazdaspeed3
Geneven autonäyttelyssä keväällä 2006 esiteltiin urheilullinen Mazda3 MPS, jonka nimenä oli Pohjois-Amerikassa Mazdaspeed3 ja Japanissa Mazdaspeed Axela. Siinä oli turboahdettu 2,3-litrainen bensiinimoottori teholtaan 260 hevosvoimaa.

Mazda3 BL (2008–2013)
---------------------

Toisen sukupolven Mazda3 esiteltiin neliovisena sedanina Los Angelesin autonäyttelyssä marraskuussa 2008. Viisiovisen hatchbackin ensiesittely oli Bolognan autonäyttelyssä saman vuoden joulukuussa. Malli perustuu samalle pohjalevylle kuin edeltäjänsä, mutta on kokonaispituudeltaan hieman sitä suurempi.

Sedan-korinen Mazda3 BL.
Vuoden 2009 Euro NCAP -kolaritestistä Mazda3 sai tulokseksi täydet viisi tähteä.

Mazda3 MPS
Urheilumalli Mazda3 MPS esiteltiin Geneven autonäyttelyssä keväällä 2009. Moottori oli sama turboahdettu 2,3-litrainen kuin edeltäjässä.

Facelift-mallin Mazda3 BL.
Vuonna 2011 malli koki pienen kasvojenkohotuksen, jossa se sai muun muassa uudelleenmuotoillun etupuskurin.

Mazda3 BM/BN (2013–2018)
------------------------

Kolmannen sukupolven Mazda3 esiteltiin kesällä 2013. Se perustuu Mazdan kokonaan itse kehittämälle pohjalevylle, ja on edeltäjäänsä hieman lyhyempi ja matalampi. Akseliväli kasvoi kuitenkin pituutta.

Sedan-korinen Mazda3 BM.
Vuoden 2013 Euro NCAP -kolaritestistä Mazda3 sai tulokseksi täydet viisi tähteä.

Mazda3 BN
Vuonna 2016 malli koki kasvojenkohotuksen, jossa se sai muun muassa uuden etupuskurin aiempaa suuremmalla ilmanottoaukolla. Uudistuksen yhteydessä koritunnukseksi vaihtui BN.

Mazda3 BP (2018–)
-----------------

Neljännen sukupolven Mazda3 esiteltiin Los Angelesin autonäyttelyssä marraskuussa 2018 viisiovisena hatchbackina ja neliovisena sedanina. Sitä myydään nyt myös Japanissa samalla nimellä kuin muualla maailmassa.

Sedan-korinen Mazda3 BP.
Vuoden 2019 Euro NCAP -kolaritestistä Mazda3 sai tulokseksi täydet viisi tähteä.

Lähteet
-------

1. ↑  Mazda3 2006 Euro NCAP. Viitattu 22.5.2019. (englanniksi)
2. ↑  Mazda3 2009 Euro NCAP. Viitattu 22.5.2019. (englanniksi)
3. ↑  Mazda3 2013 Euro NCAP. Viitattu 22.5.2019. (englanniksi)
4. ↑  2019 Mazda3 redesign revealed at L.A. Auto Show *Autoblog*.  27.11.2018. Viitattu 24.5.2019. (englanniksi)
5. ↑  Mazda3 2019 Euro NCAP. Viitattu 24.5.2019. (englanniksi)

Aiheesta muualla
----------------

* Kuvia tai muita tiedostoja aiheesta **Mazda3** Wikimedia Commonsissa
**Stipe Drviš**, tunnetaan Saksassa nimellä **Stipe Drews** (s. 8. kesäkuuta 1973 Makarska), on kroatialainen ammattilaisnyrkkeilijä ja WBA-liiton raskaan keskisarjan entinen maailmanmestari.

Amatööriura
-----------

Amatöörinä Drviš otteli 100 ottelua ja saavutti 90 voittoa. 1996 EM-kisoissa hänen taipaleensa katkesi kolmanteen otteluun jossa vastaan asettui lopulta mestaruuden voittanut Pietro Aurino. Samana vuonna Atlantan olympialaisissa hän hävisi puolivälierässä Seung-Bae Leelle. 1997 MM-kisoissa hänen taipaleensa katkesi jo ensimmäiseen otteluun. Samana vuonna hän sijoittui Adrianmeren kisoissa toiseksi. Kroatian mestaruuden Drviš voitti amatöörinä kuudesti.

Ammattilaisura
--------------

Ammattilaiseksi Drviš ryhtyi vuonna 1999. 1. lokakuuta 2000 hän voitti avoimen Saksan mestaruuden raskaassa keskisarjassa tyrmättyään Andre Mewisin viidennessä erässä. 23. marraskuuta 2002 hän voitti IBF-liiton Intercontinental-tittelin pisteillä Manuel Lee Ossieta vastaan, ja seuraavassa ottelussaan 8. helmikuuta 2003 avoimena olleen Euroopan mestaruuden pisteillä Silvio Brancoa vastaan. Hän puolusti titteleitään Olivier Beardia ja Konstantin Švetsiä vastaan. Tämän jälkeen hän kuitenkin luopui mestaruusvyöstään, koska osallistui Paul Briggsiä vastaan käytyyn WBC-liiton otteluun, jolla ratkaistiin maailmanmestarin haastaja. Hän kuitenkin hävisi täydet 12 erää kestäneen ottelun selkeästi kaikin tuomariäänin.

18. kesäkuuta 2005 Drviš voitti Omar Eduardo Gonzalezin WBO:n intercontinental-ottelussa, ja seuraavassa ottelussaan tammikuussa otti avoinna olleen EM-tittelin takaisin itselleen yksimielisellä pistevoitolla Antonio Brancalionista. Toukokuussa hän puolusti mestaruuttaan japanilaista Kai Kurzawaa vastaan. 

28. huhtikuuta 2007 Drviš asteli jälleen MM-kehään, tällä kertaa WBA-liiton mestaruusotteluun jossa vastassa oli hallitseva mestari Braco. Oberhausenissa käyty ottelu kesti täydet 12 erää, ja Drviš julistettiin voittajaksi kaikin tuomariäänin. 16. joulukuuta 2007 Drviš menetti WBA-liiton vyön hävittyään 12-eräisen kamppailun Danny Greenille tuomariäänin. Molemmat nyrkkeilijät lopettivat uransa tämän ottelun jälkeen.

Aiheesta muualla
----------------

* Stipe Drviš Universum-promootion sivuilla[vanhentunut linkki]
* Ammattilaisottelutilastot BoxRec-tietokannassa
A32-vaunu Nockebybananilla.
**Nockebybanan** on pikaraitiotie läntisessä Tukholmassa, Ruotsissa, Nockebyn ja Alvikin välillä. Sen alku on vanhassa kaupunkiraitioteiden linjassa 12, joka suurimmillaan meni Nockebyn ja Tukholman keskustan Tegelbackenin välillä. Nockebybanan ja Lidingöbanan ovat Tukholman ainoat raitiovaunulinjat joita ei lakkautettu, kun Ruotsissa siirryttiin oikeanpuoleiseen liikenteeseen vuonna 1967. Nykyään Nockebybanan kulkee enimmäkseen omilla raiteilla omalla ratapenkereellään, minkä takia se on luonteeltaan lähempänä pikaraitiotietä kuin kaupunkiraitiotietä.

Kesäkuusta 1997 kesäkuuhun 1998 rata oli suljettu liikenteeltä suuren uudelleenrakentamisen takia. Muutoksen jälkeen radalla on voitu ajaa uudenaikaisilla pikaraitiovaunuilla.

Linjat
------

Nockebybananilla on yksi linja, joka kulkee Nockebystä Alvikiin Länsi-Tukholmassa. Linjalla on kymmenen asemaa. Alvikin asemalla voi vaihtaa metron vihreisiin linjoihin ja Tvärbanan-pikaraitiotiehen.

| Linja | Osuudet | Pituus | Asemia |
| --- | --- | --- | --- |
| 12 | Nockeby–Alvik | 5,7 km | 10 |
|

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nockebybanan**.
* Reittikaavio Nockebybananista ja Tvärbananista (PDF-tiedostomuoto)
* Reittikaavio kaikista SL:n raideliikenteistä (PDF-tiedostomuoto)
* Storstockholms Lokaltrafik (ruotsiksi)

Tukholman julkinen liikenne

|  |  |
| --- | --- |
| Metro, paikallisjuna | 
* Tukholman metro
* Tukholman paikallisjuna
* Roslagsbanan
* Saltsjöbanan

 |
| Pikaraitiotie, raitiotie | 
* Poikittaisrata
* Nockebybanan
* Lidingöbanan
* Spårväg City
* Djurgårdslinjen

 |
| Lentokenttäkuljetus | 
* Arlanda Express
* Flygbussarna

 |
| Vastuuorganisaatiot | 
* Storstockholms Lokaltrafik
* Waxholmsbolaget

 |
Raised Fist
**Raised Fist** on vuonna 1993 perustettu ruotsalainen metalli- ja hardcore punk-yhtye, joka on kotoisin Luulajasta. Yhtyeen levy-yhtiönä toimii ruotsalainen Burning Heart Records. Yhtye otti alkuaikoinaan vaikutteita muun muassa yhtyeiltä Gorilla Biscuits ja Youth Of Today. Vuonna 2006 ilmestyneen *Sound of the Republic* -levyn on tuottanut Daniel Bergstrand, joka on toiminut myös yhtyeiden kuten In Flames, Meshuggah ja Strapping Young Lad tuottajana. Vuoden 2015 albumin *From the North* tuotti Roberto Laghi.

Yhtyeen laulaja Alexander Hagman työskentelee myös yrittäjänä. Hänellä on vapaaottelusali ja hän toimii myös kunto-ohjaajana muun muassa ruotsalaisille ammattilaisjääkiekkoilijoille. Yhtyeen toinen kitaristi, Jimmy Tikkanen on kotoisin Pohjois-Suomesta ja työskentelee automaalaamossa.

Jäsenet
-------

* Alexander Hagman – laulu
* Jimmy Tikkanen – kitara
* Daniel Holmgren – kitara
* Matte Modin – rummut
* Andreas "Josse" Johansson – basso

### Entiset jäsenet

* Oskar Karlsson – rummut
* Peter "Pita" Karlsson – rummut
* Petri "Pecka" Rönnberg – kitara
* "Peson" – kitara
* Marco Eronen – kitara

Diskografia
-----------

### Studioalbumit

* *Fuel*  (1998)
* *Ignoring the Guidelines*  (2000)
* *Dedication*  (2002)
* *Sound of the Republic*  (2006)
* *Veil of Ignorance*  (2009)
* *From the North*  (2015)
* *Anthems*  (2019)

### EP:t

* *You Are Not Like Me*  (1994)
* *Stronger Than Ever*  (1996)

### Kokoelma-albumit

* *Watch Your Step*  (2001)

Lähteet
-------

1. 1 2 3  Epitaph Records: Raised Fist Bio *Epitaph Records*.  Arkistoitu 17.8.2018. Viitattu 17.8.2018. (englanniksi)
Noe Žordania vuonna 1918.
**Noe Žordania** (1868–1953) oli georgialainen lehtimies ja poliitikko. Hän kuului menševikkeihin, ja osallistui tärkeässä osassa sosialistiseen liikehdintään tsaarin Venäjällä. Hän johti vallankumouksen jälkeen Georgian hallitusta vuosina 1918–1921, kunnes bolševikkien hallitsema Venäjä pakotti hänet maanpakoon Ranskaan. Siellä hän johti Georgian pakolaishallitusta kuolemaansa asti.

Lähteet
-------

1. ↑  Memorial board to Noe Zhordania unveiled Rustavi Broadcasting Company

Aiheesta muualla
----------------

* Kuvia tai muita tiedostoja aiheesta **Noe Žordania** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Noe Zhordania
Mazandaranin puhuma-alue.
**Mazandaranin kieli** (mazandaraniksi *māzandarānī*) on Iranissa Kaspianmeren etelärannalla sijaitsevassa Māzandarānin provinssissa asuvien mazandaranien puhuma iranilainen kieli. Vuonna 1998 sen puhujia arvioitiin olevan noin 2,2 miljoonaa henkeä.

Mazandarani kuuluu iranilaisten kielten luoteisryhmään. Se jakautuu tasangon ja vuoriston murteisiin. Kielessä on runsaasti arabialaisia ja persialaisia lainasanoja. Elbursvuorilla puhuttu šamerzadi ja Velatrun kylän murre voidaan rakenteellisesti katsoa mazandarin murteiksi, mutta niiden puhujat pitävät niitä erillisenä kielinä.

Kieli toimii yhteisön suullisen kanssakäymisen välineenä. Keskiajalla mazandaraniksi, jota tuolloin kutsuttiin nimellä *tabari*, kirjoitettiin runoutta arabialais-persialaista kirjaimistoa käyttäen. Valtaosa mazandaranilaisista osaa myös farsia.

Lähteet
-------

1. ↑  Anhava, Jaakko: *Maailman kielet ja kielikunnat (3. painos)*, s. 95. Tampere: Gaudeamus, 2005. ISBN 951-662-734-X.
2. 1 2 3 4 5  *Jazyki mira: Iranskije jazyki. II. Severo-zapadnyje iranskije jazyki*, s. 125. Moskva: Indrik, 1999. ISBN 5-85759-099-X.
3. 1 2  *Jazyki mira: Iranskije jazyki. II. Severo-zapadnyje iranskije jazyki*, s. 126. Moskva: Indrik, 1999. ISBN 5-85759-099-X.

Iranilaiset kielet
avesta | belutši | dari | gilaki | kurdi | luri | mazandarani | osseetti | paštu | persia | tadžikki | tališi | tati
Vitigesin profiili kolikossa
**Vitiges** (k. 540) oli ostrogoottien kuningas vuosina 536–540. Vitiges oli alun perin aseenkantaja, mutta nousi kuninkaaksi, kun kuningas Theodahad syrjäytettiin.

Vitigesin aikana gootteja ahdistivat frankit ja langobardit sekä ennen kaikkea Bysantti. Vitigesin rauhanneuvottelut Justinianuksen kanssa epäonnistuivat, ja Belisariuksen johtamat Bysantin joukot valloittivat Rooman vuonna 537 ja Milanon 538. Frankit puolestaan valloittivat Provencen. Belisarius vangitsi Vitigesin vuonna 540, ja Vitiges vietiin panttivankina Konstantinopoliin, jossa hän myöhemmin kuoli.

Lähteet
-------

* Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4.
* Risto Kari: Historian ABC - Kaikkien aikojen valtiot. Osa 4. Kustannusosakeyhtiö Tammi 2001. ISBN 951-31-1096-6.

### Viitteet

1. ↑  Castrén & Pietilä-Castrén 2000, s. 634
2. ↑  Kari 2001, s. 123


|  |  |  |  |
| --- | --- | --- | --- |
|   | Edeltäjä:**Theodahad** | **Ostrogoottien kuningas**  | Seuraaja:**Ildibad** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Italian People
* Deutsche Biographie

 |

 |
**Vitikkala** on kartano ja yksi Jämsän kantatiloista. Se on Jämsän seudun ainoa varsinainen aateliskartano. Vitikkalan historia alkaa uuden ajan taitteesta, sen päärakennus sijaitsee Jämsän keskustan kupeessa keskustasta pohjoiseen vievän tien itäpuolella. Jämsänjoki virtaa rakennuksen länsipuolitse.

Historia
--------

Vitikkalasta on maininta 1500-luvun maakirjoissa. 1650-luvulla se lahjoitettiin virolaiselle Tauben aatelissuvulle säteritilaksi, joten se oli Jämsän seudun ainoa aatelistila. Kartanon isäntä Berndt Taube ei koskaan asunut Vitikkalassa. Ison reduktion yhteydessä 1600-luvun lopussa Vitikkala palautettiin kruunun haltuun. Syntyi Vitikkalan rustholli. Isonvihan aikana Vitikkala kärsi venäläisten tihutöistä.

Vitikkalan isännät ovat olleet paikallisia mahtimiehiä. Heihin lukeutuvat muun muassa valtiopäivämies Joonas Joonaanpoika Vitikka, Severus Konkola ja opettaja Joonas Vuolleapiala. Omistajat vaihtuivat, ja vuonna 2000 Vitikkalan päärakennuksen osti liikemies Mikko Simonen.

Vitikkalan päärakennukset ovat ilmentäneet eri tyylisuuntia. Nykyinen, puurakenteinen päärakennus valmistui 1860-luvulla, ja se edusti alkuaan empiretyyliä. Severus Konkola uudisti rakennusta 1800-luvun lopulla, ja tuolloin se sai uusrenessanssihenkisen julkisivunsa, johon kuuluu taiten tehtyjä puuleikkauksia ja seinien pilasteriaiheita. Veranta on kaksikerroksinen, räystäiden alla on puiset konsolit ja ikkunakehykset on koristeltu herkin kuvioin. Simonen restauroi päärakennuksen 2000-luvun alussa. Sen tilat ovat nykyisin (2021) kaupallisessa käytössä.

Vitikkalan päärakennuksen pohjoispuolella on Vitikkala-niminen asuinalue ja Jämsän yhtenäiskoulua kutsutaan Vitikkalan kouluksi.

Lähteet
-------

1. 1 2 3 4 5  Vitikkalan kartano : historia *Vitikkalankartano.fi*.  2020.  Arkistoitu 15.8.2020. Viitattu 28.12.2020.
2. 1 2 3 4 5  Silén, Saija: Oikea aatelistila - Vitikkalan kartano *Museo24.fi*.  2020. Viitattu 28.12.2020.

Aiheesta muualla
----------------

* Jyrkikokko.fi: Vitikkalan kartano

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Vitikkala (Q104788811)ohje |
| --- |
|  |
| esiintymä kohteesta | rakentaminen, kartanon päärakennus |
|  |
| valtio | Suomi |
|  |
| sijaitsee hallinnollisessa yksikössä | Jämsä |
|  |
| koordinaatit | 61°51′59″N 25°11′12″E﻿ / ﻿61.8665°N 25.1868°E﻿ / 61.8665; 25.1868 |
|  |
|  |

 |
**Seminaarinmäen viljamakasiini** on Seminaarinmäellä sijaitseva Jyväskylän vanhin kivirakennus. Se rakennettiin vuonna 1851 turvaamaan viljansaantia huonoina satovuosina. Arkkitehti Wivi Lönnin suunnitelmien perusteella rakennus muutettiin Jyväskylän kaupunginkirjaston ja Jyväskylän tieteellisen kirjaston käyttöön vuonna 1916 ja se toimi kaupunginkirjastona vuosina 1948–1980. Rakennuksessa toimi tämän jälkeen Suomen kotiteollisuusmuseo. Jyväskylän yliopiston rehtoraattina rakennus oli vuosina 2001–2014.

Keski-Suomen Suojeltavat Museokiinteistöt Oy osti Jyväskylän yliopistolle tarpeettomaksi jääneen viljamakasiinin loppuvuodesta 2016 Suomen Yliopistokiinteisöt Oy:ltä. Samassa kaupassa omistajuus siirtyi myös aiemmin yliopiston käytössä olleiden Villa Ranan ja Parviaisen talon kohdalla.

Lähteet
-------

1. ↑  *Kampusopas : arkkitehtuuria, historiaa ja nähtävyyksiä Jyväskylän yliopiston kampuksilla*, s. 71. Jyväskylän yliopiston tiedemuseo, 2016. ISBN 978-951-39-6526-6.
2. ↑  Rehtoraatille, Parviaisen talolle ja Villa Ranalle uusi omistaja — Jyväskylän yliopisto *www.jyu.fi*.  Arkistoitu 8.2.2017. Viitattu 13.2.2017.
**Satiinin puna** (*Al-satan al-akhmar*, *Satin rouge*) on vuonna 2002 ensi-iltansa saanut tunisialaisen Raja Amarin ohjaama elokuva. Siinä perinteinen kodinhoitoon jämähtänyt tunisialainen leskirouva vapauttaa itsensä ryhtymällä harrastamaan vatsatanssia.

Näyttelijät
-----------

|  |  |  |
| --- | --- | --- |
|  Hiam Abbass  | … |  Lilia
  |
|  Maher Kamoun  | … |  Chokri
  |
|  Hend El Fahem  | … |  Salma
  |
|  Monia Hichri  | … |  Folla
  |

Vastaanotto
-----------

*Film-O-Holic.com*-elokuvasivuston Rita Aihosen mukaan *Satiinin punaa* markkinoitiin Suomessa "naisohjaajan uskaliaana elokuvana", mikä hänestä alleviivaa turhaan elokuvan feministisiä lähtökohtia eikä suomalaisessa kulttuurissa merkitse mitään. Hänestä on sääli, miten arkisesti elokuvassa kuvataan vatsatanssia verrattuna vaikkapa Carlos Sauran flamencoelokuviin. *Helsingin Sanomien* Helena Ylänen sanoo Raja Amarin edustavan Férid Boughedirin ja Moufida Tlatlin jälkeistä tunisialaisohjaajien sukupolvea, eikä tämän elokuvan perusteella pidä häntä kovin taitavana henkilöohjaajana. Siksi päähenkilön muutosprosessi ei hänestä avaudu kovin uskottavana.

Lähteet
-------

1. 1 2  Ylänen, Helena: Satiinin puna. Leskirouva ryhtyy napatanssijaksi tunisialaisessa elokuvassa *Helsingin Sanomat*.  16.8.2002. Viitattu 21.11.2017.
2. ↑  Aihonen, Rita: Satiinin puna – Hiirestä naiseksi *Film-O-Holic.com*.  16.8.2002. Viitattu 21.11.2017.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Satin rouge
**Clarion Hotel Helsinki** on Helsingin Jätkäsaaressa sijaitseva hotelli, joka avattiin 17. lokakuuta 2016. Rakennus on 16-kerroksinen, 78 metriä korkea ja siinä on 425 hotellihuonetta sekä 15 kokous- ja tapahtumatilaa. Clarionin ylimmässä kerroksessa on kuntosali, sauna ja kattouima-allas. Hotellin rakennuttaja on norjalainen kiinteistömiljonääri Arthur Buchardt. Hotellitoimintaa hoitaa Nordic Choice Hotels, pohjoismainen hotelliketju, jonka ensimmäinen hotelli Suomessa on Clarion Hotel Helsinki. Nordic Choice Hotels on kansainvälisen Choice Hotels -pörssiyhtiön franchising-kumppani, jonka omistaa norjalainen "hotellimagnaatti" ja ympäristöaktivisti Petter Stordalen.

Hotellin 16-kerroksisista torneista toinen on sisustettu suomalaiseen tapaan vaalein sävyin ja toinen kansainvälisesti tummemmaksi.

Hotellin vieressä oleva Lars Sonckin suunnittelema suojeltu satamamakasiini korjattiin kongressikeskukseksi.

Lähteet
-------

1. 1 2 3
2. ↑  Zitting, Marianne: Jätkäsaaren hotellitornista näkee Helsingin linnun silmin *Iltalehti*.  14.10.2016. Viitattu 17.11.2016.
3. ↑
4. ↑  Helsinkiin tornihotellin rakentava norjalaismiljonääri: "Hotelli on muutakin kuin nukkumapaikka" (Arkistoitu – Internet Archive), *Länsiväylä*. 17.6.2015. Viitattu 9.9.2016.
5. ↑

Aiheesta muualla
----------------

* Kuvia tai muita tiedostoja aiheesta **Clarion Hotel Helsinki** Wikimedia Commonsissa

* Hotellin verkkosivusto
* Taloforum.fi keskusteluketju hotellin rakentamisesta
**Ray Santos** (28. joulukuuta 1928 New York – 17. lokakuuta 2019 New York) oli yhdysvaltalainen saksofonisti, säveltäjä ja sovittaja. Hänen musiikkityylejään olivat mambo, salsa ja latinalaisamerikkalaisvaikutteinen jazz.

Santos oli puertoricolaistaustainen ja sai oppinsa Juilliard Schoolissa, josta valmistui vuonna 1952. Hän aloitti uransa soittamalla latinotyylisissä big bandeissa New Yorkissa ja esiintyi Machiton orkesterin kanssa New Yorkin Palladiumissa 1950-luvulla. Pitkän uransa aikana hän teki yhteistyötä muiden muassa Eddie Palmierin, Tito Puenten, Tito Rodríguezin ja Paquito D'Riveran kanssa. Linda Ronstadtin kanssa hän tuli Grammy-palkituksi vuoden 1992 albumista *Frenesí*. Santosin yhteistyökumppaneihin kuului myös kuubalainen Beny Moré, jolle omistetun Jon Secadan tekemän tribuuttialbumin *To Beny Moré With Love* (2017) sovituksista hän vastasi. Santos vaikutti salsan kehitykseen Puerto Ricolla, jossa asui 1970–1980-luvuilla.

Santos tuli 1990-luvulla laajalti tunnetuksi Oscar-ehdokkuuden saaneesta sovittamastaan elokuvan *Mambo Kings* teemalaulusta. Vuonna 2011 hän sai Latin Grammy Trustees Awardin uransa saavutuksista.

Santosilla oli viisi lasta ja kahdeksan lastenlasta.

Lähteet
-------

1. ↑  Latin jazz maestro Ray Santos dies at 90 World Music Central
2. 1 2 3 4  Latin Music Maestro Ray Santos Dies at 90 Billboard


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Pascal Arbez** (s. 1976), joka tunnetaan paremmin taiteilijanimeltään **Vitalic**, on ranskalainen elektronisen musiikin artisti.

Hänen ensimmäiset singlensä julkaistiin vuosina 1996 ja 1997, mutteivät saaneet merkittävää suosiota underground-skenen ulkopuolella. Hänestä tuli tosin hyviä ystävyksiä Michel Amaton kanssa, joka tunnetaan myös nimellä The Hacker, jonka hän tapasi Laurent Garnier’n yökerhossa Rex. The Hacker kehotti Arbezia lähettämään uudet kappaleensa müncheniläisen levy-yhtiön Gigolo Recordsin omistajalle DJ Hellille. Arbez teki näin, ja International DeeJay Gigolo Records julkaisi hyvin tunnetun *Poney EP* -levyn vuonna 2001, josta tuli suuri menestys julkaisun jälkeen. Kappaleella "La Rock 01" Vitalic loi kappaleen, josta tuli hitti vuoden 2001 kesällä. Kappale sisältyi myös useiseen kokoelma-albumeihin. Miss Kittin sisälsi "La Rock 01" -kappaleen kokoelma-albumillaan *On the Road*.

Diskografia
-----------

### Albumit

* *OK Cowboy* (2005)
* *OK Cowboy* (2006)
* *V Live* (2007)
* *Résumé* (2007)
* *Flashmob* (2009)
* *Rave Age* (2012)
* *Voyager* (2017)

Lähteet
-------

1. 1 2  Phares, Heather: Vitalic Biography *AllMusic*. Viitattu 9.2.2018. (englanniksi)

Aiheesta muualla
----------------

* Kuvia tai muita tiedostoja aiheesta **Vitalic** Wikimedia Commonsissa

* Vitalic Discogsissa
* Vitalic SoundCloudissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Tšekki

 |
|  |
| Taiteenala | 
* MusicBrainz
	+ 2

 |
|  |
| Muut | 
* IdRef

 |

 |
Taajama alkaa Vimpelissä. Liikennemerkit eivät osoita tilastotaajamien, vaan liikenteellisesti määriteltyjen taajama-alueiden rajoja: Eräissä pienissä taajamissa ei ole lainkaan taajamamerkkejä; toisaalta sellaisillakin asutuilla seuduilla, jotka eivät tilastollisesti ole taajamia, voi merkkejä olla.
**Tieliikennetaajama** on liikennemerkein merkitty taajama, jonka alueella vallitsevat tyypillisesti erilaiset liikennesäännöt taajaman ulkopuoliseen haja-asutusalueeseen verrattuna. Tieliikennetaajamien rajaus poikkeaa usein tilastollisista taajamista. Niiden tarkoitus on taata tieliikenteen turvallisuus ja sujuvuus asutuilla alueilla.

Suomen tieliikenteessä taajama tarkoittaa tieliikenneasetuksessa määritellyllä taajamamerkillä (numero E22) merkittyä aluetta, jolla ei saa ajaa 50 kilometriä tunnissa suuremmalla nopeudella ellei liikennemerkillä toisin mainita. Taajaman liikennemerkki otettiin Suomessa käyttöön huhtikuussa 1982.

Taajaman ulkopuolisen alueen ja taajaman välillä on useita lainsäädännöllisiä eroja, muun muassa:

* Moottori- ja moottoriliikennetiet eivät voi kuulua taajama-alueeseen (pääsääntöisesti muutkaan katuverkon ulkopuoliset tiet eivät siihen kuulu)
* Maastossa pysäköinti ei taajamassa ole sallittua

Taajamamerkkien ulkoasu vaihtelee maittain: Esimerkiksi Suomessa ja Ruotsissa merkeissä on pelkkä kuva-aihe (taajaman nimi voidaan kuitenkin ilmoittaa Suomessa lisäkilvellä), Tanskassa kuvan lisäksi taajaman nimi ja Alankomaissa pelkkä nimi.
Alla on kuvat taajaman alkamisesta ja päättymisestä kertovista liikennemerkeistä mainituissa maissa.

* Taajama-liikennemerkki SuomessaTaajama-liikennemerkki Suomessa
* Taajama päättyy ‑liikenne­merkki SuomessaTaajama päättyy ‑liikenne­merkki Suomessa
* Taajama-liikennemerkki RuotsissaTaajama-liikennemerkki Ruotsissa
* Taajama päättyy ‑liikenne­merkki RuotsissaTaajama päättyy ‑liikenne­merkki Ruotsissa
* Taajama-liikennemerkki Tanskassa.Taajama-liikennemerkki Tanskassa.
* Taajama päättyy ‑liikenne­merkki Tanskassa.Taajama päättyy ‑liikenne­merkki Tanskassa.
* Taajama-liikennemerkki Alankomaissa.Taajama-liikennemerkki Alankomaissa.
* Taajama päättyy ‑liiken­nemerkki Alankomaissa.Taajama päättyy ‑liiken­nemerkki Alankomaissa.

Lähteet
-------

1. ↑
Ray Romano
**Raymond Romano** (s. 21. joulukuuta 1957 New York) on yhdysvaltalainen näyttelijä ja koomikko. Hänet tunnetaan parhaiten pääroolista tv-komediasta *Kaikki rakastavat Raymondia*. Hänen muita merkittävä roolejaan ovat mm. äänirooli *Ice Age* -elokuvissa ja Handy Harrisonin rooli elokuvassa *Villi valtataistelu* (*Welcome to Mooseport,* 2004). Hän on myös tuottanut *Kaikki rakastavat Raymondia* ja voittanut roolistaan Emmyn. 

Vuonna 2010 Forbes julkaisi "Hollywood's Animation A-List" listan, jossa lueteltiin kymmenen menestyksekkäintä Hollywood-näyttelijää animaatioiden parissa. Menestys mitattiin elokuvien lipputulojen perusteella, jonka myötä Romano oli listalla yhdeksäntenä.

Yksityiselämä
-------------

Romano on naimisissa Anna Scarpullan kanssa jonka kanssa hänellä on neljä lasta: Alexandra (s. 1990), kaksospojat Matthew ja Gregory (s. 1993) ja Joseph Raymond (s. 1998). Romano harrastaa aktiivisesti golfia, niin kuin hänen roolihahmonsa tv-sarjassa *Kaikki rakastavat Raymondia*.

Lähteet
-------

1. ↑  Hollywood's Animation A-List *forbes.com* 24.3.2010 Viitattu 9.4.2010 (englanniksi)

Aiheesta muualla
----------------

* Ray Romano Internet Movie Databasessa. (englanniksi)
* Viralliset sivut (englanniksi)
* Ray Romano NNDB:ssä

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Australia
* Korea
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* IdRef

 |

 |
*Tämä artikkeli kertoo Norjan laivaston Bergen-luokan hävittäjästä. Oslo-luokan fregatista kertoo artikkeli KNM Stavanger (F303)*

**KNM Stavanger** (viirinumero R38 ja runkonumero D306) oli Norjan laivaston Bergen-luokan hävittäjä toisen maailmansodan jälkeen. Alus oli alun perin Britannian kuninkaallisen laivaston Cr-luokan hävittäjä *HMS Crystal*.

Valmistus
---------

*Pääartikkeli: Ch-, Co- ja Cr-luokka*
Alus tilattiin Yarrow Shipbuildersilta, missä köli laskettiin 13. tammikuuta 1943. Alus laskettiin vesille 12. helmikuuta 1945 nimellä *HMS Crystal* ja valmistui 9. helmikuuta 1946.

Palvelus
--------

Palvelukseen otetulla aluksella aloitettiin varustautuminen ja koulutus. Alus lähti 21. helmikuuta Greenockista Portlandiin, jonne se saapui kaksi päivää myöhemmin. Aluksen koulutus jatkui matkalla Chathamiin, jossa se siirrettiin reserviin 3. toukokuuta.

2. heinäkuuta ilmoitettiin Norjan lunastaneen aluksen ja 2. elokuuta ilmoitettiin Norjan hallituksen tehneen oston virallisesti. Alus siirrettiin 10. lokakuuta Norjan laivaston hallintaan ja nimettiin 16. lokakuuta *KNM Stavangeriksi*. Aluksen miehistö aloitti koeajot, joiden aikana se ajoi 6. marraskuuta karille, mistä se irrotettiin. Alus lähti 21. joulukuuta Chathamista Norjaan ja saapui seuraavana päivänä Horteniin.

Aluksen ollessa 1948 Stavangerissa telakalla tuet pettivät, jolloin alus vaurioitui pahoin iskeytyessään telakan pohjaan. Alukselle piti ostaa uudet akselit Britanniasta, potkurit piti vaihtaa ja runko suoristaa. Alus poistettiin 1. tammikuuta 1967 palveluksesta, minkä jälkeen se oli mitta-aluksena Penguin-ohjuksen testeissä. Alus myytiin maaliskuussa 1972 Staubo og Söner A/S:lle Oslossa 612 730 Norjan kruunulla. Se romutettiin vielä samana vuonna Belgiassa.

Lähteet
-------

* English, John: *Obdurate to Daring - British Fleet Destroyers 1941-45*. Windsor, Englanti: World Ship Society, 2008. ISBN 978-0-9560769-0-8. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)

### Viitteet

1. ↑  English, John s. 208
2. 1 2 3  English, John s. 145

*Ch*-, *Co*- ja *Cr*-luokkien hävittäjät

|  |  |
| --- | --- |
| Ch-luokka | *HMS Chaplet* - *HMS Charity* - *HMS Chequers* - *HMS Cheviot* - *HMS Chevron* - *HMS Chieftain* - *HMS Childers* - *HMS Chivalrous* |
| Co-luokka | *HMS Cockade* - *HMS Comet* - *HMS Comus* - *HMS Concord* - *HMS Consort* - *HMS Constance* - *HMS Contest* - *HMS Cossack* |
| Cr-luokka | *HMS Creole* - *HMS Crescent* - *HMS Crispin* - *HMS Cromwell* - *HMS Crown* - *HMS Croziers* - *HMS Crusader* - *HMS Crystal* |

|  |
| --- |
| Edeltäjä: *Ca*-luokka – Seuraaja: *Weapon*-luokka |
**Normannin kieli** on romaaninen kieli, jota puhutaan Ranskan Normandiassa sekä Isoon-Britanniaan kuuluvilla Kanaalisaarilla. Normannin kieli kuuluu romaanisten kielten d’oïl-kieliin.

Normannin kielestä käytetään myös nimeä normanniranska, mutta tätä termiä käytetään myös anglonormannin kielestä ja lakiranskasta, joka toimi juridiikan kielenä keskiajalla Englannissa.

Levinneisyys
------------

Normannin kieli on puhuttu kieli Normandiassa. Sillä ei ole virallisen kielen asemaa, mutta se luokitellaan alueelliseksi kieleksi.

Kanaalisaarilla normannin kieli on kehittynyt erillään mutta ei eristyksissä kielen muihin puhuma-alueisiin nähden. Brittiläis-irlantilaisen neuvoston päätöksestä Britannian ja Irlannin hallitukset ovat tunnustaneet Jerseyn saarella Jerseyn murteen, Guernseyn saarella Guernseyn murteen ja Sarkin saarella Sarkin murteen alueellisiksi kieliksi.

Isoglossi, jota sanotaan Joret'n linjaksi, jakaa normannin kielen pohjois- ja etelämurteet. Normannin kielen länsi- ja itämurteilla on myös merkittaviä eroja.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Normannin kieli**.

WikipediaWikipedia
***Normanninkielinen*** Wikipedia, vapaa tietosanakirja

* Essai de grammaire de la langue normande, UPN, 1995. ISBN 2-9509074-0-7.
* V’n-ous d’aveu mei? UPN, 1984.
* La Normandie dialectale, 1999, ISBN 2-84133-076-1
* Alain Marie, *Les auteurs patoisants du Calvados*, 2005. ISBN 2-84706-178-9.
* Roger Jean Lebarbenchon, *Les Falaises de la Hague*, 1991. ISBN 2-9505884-0-9.
* Jean-Louis Vaneille, *Les patoisants bas-normands*, n.d. Saint-Lô.
* André Dupont, *Dictionnaire des patoisants du Cotentin*, Société d’archéologie de la Manche, Saint-Lô, 1992.

Romaaniset kielet
aragonia | aromania | arpitaani | asturia | dalmaatti | emilia | espanja | friuli | galicia | istriot | istro-romania | italia | katalaani (valencia) | korsika | ladini | ladino | liguuri (monegassi) | lombardi | mirandeesi | napoli | normanni | oksitaani (provensaali) | picardi | piemonte | portugali | ranska | retoromaani | romania (moldavia) | sardi | sisilia | taranto | valloni | venetsia
Sarvipöllön oksennuspalloja sekä pallosta löytyneet jyrsijän luut (mittakaava, janan pätkä = 1 cm)
**Oksennuspallo** on pallo, jonka lintu oksentaa syötyään. Se sisältää sen osan linnun syömästä ravinnosta, jota lintu ei voi käyttää hyväkseen. Oksennuspalloissa on muun muassa karvoja, suomuksia, höyheniä, luita, muovia ja kasvinosia. Muun muassa pöllöt, varislinnut, päiväpetolinnut, uikut, haikarat, merimetsot ja lokit oksentavat sulamattoman osan saaliistaan pallona.

Oksennuspallo
Pöllöt nielevät ruokansa kokonaisina tai suurina kappaleina. Mahan pohjalla sulamattomat ainekset tiivistyvät vähitellen oksennuspalloksi, joka painaa noin kymmenesosan syödystä saaliista. Lintu oksentaa sen ulos noin puoli vuorokautta sen jälkeen, kun on syönyt saaliin.

Oksennuspalloista on löytynyt myös niihin normaalisti kuulumattomia esineitä, kuten rengastuksessa käytettyjä metallirenkaita.

Jyrsijöiden ruumiinosien jäänteet oksennuspalloissa saattavat kantaa niiden viruksia ja bakteereja, minkä takia oksennuspallojen sterilointi esimerkiksi mikroaaltouunissa on tärkeää ennen niiden tutkimista. 2000-luvun alussa huonosti steriloidut oksennuspallot aiheuttivat tautiepidemian kahdessa yhdysvaltalaisessa peruskoulussa.

Lähteet
-------

1. ↑  Koskinen, Sanna; Makkonen, Erkki ja Verkka, Kirsi: *Talven taikaa*. Helsinki: Helsingin kaupungin ympäristökeskus, 2001. ISBN 951-718-581-2. Teoksen verkkoversio (PDF) (viitattu 16.9.2009).
2. ↑  Tunturipöllö (*Bubo scandiacus*) *tunturisusi.com*.  Arkistoitu 20.11.2008. Viitattu 16.9.2009.
3. ↑  Terres, John. K. *The Audubon Society Encyclopedia of North American Birds*, New York: Alfred A. Knopf, 1980. ISBN 0-394-46651-9
4. ↑  Smith KE, Anderson F, Medus C, Leano F, Adams J 2005. Outbreaks of salmonellosis at elementary schools associated with dissection of owl pellets. *Vector-Borne and Zoonotic Diseases,* **5,** 133–136

Aiheesta muualla
----------------

* Kuvia tai muita tiedostoja aiheesta **Oksennuspallo** Wikimedia Commonsissa
Norodom Ranariddh 2006.
**Samdech Krom Preah Norodom Ranariddh** (2. tammikuuta 1944 Phnom Penh – 28. marraskuuta 2021) oli Kambodžan kuninkaan Norodom Sihanoukin poika, Norodom Sihamonin velipuoli ja rojalistisen Funcinpec-puolueen johtaja 1992–2006.. Hän oli maansa pääministerinä 1993–1997, jolloin toisena pääministerinä toiminut Hun Sen syrjäytti hänet. Ranariddh vietti yhdeksän kuukautta maanpaossa ennen paluutaan keväällä 1998. Parlamentin puhemiehenä hän oli 1998–2006.

Kun kuningas Norodom Sihanouk luopui vallasta lokakuussa 2004, Ranariddhin uskottiin seuraavan häntä, mutta hän sanoi kieltäytyvänsä ja yhdeksänjäseninen neuvosto valitsi Norodom Sihamonin kuninkaaksi.

Norodom Ranariddh oli naimisissa prinsessa Norodom Marie Ranariddhin kanssa (o.s. Marie Eng), josta liitosta on kolme lasta. Prinssillä oli korkeakoulututkinto oikeustieteessä Aix-Marseille III -yliopistosta Ranskasta.

Lähteet
-------

1. ↑  Former Cambodian prime minister Prince Norodom Ranariddh has died - information minister
2. ↑  Timeline Cambodia BBC News

Aiheesta muualla
----------------

* Lyhyt elämäkerta kuninkaallisella sivustolla (Arkistoitu – Internet Archive)
* Profile: Prince Norodom Ranariddh (BBC, 07/1998)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Muut | 
* IdRef

 |

 |
**KNM Otra** oli Norjan laivaston Otra-luokan miinanraivaaja. Saksalaisten hyökätessä Norjaan huhtikuussa 1940 alus vallattiin ja se liitettiin Saksan laivastoon nimellä *Togo*. Alus palautettiin sodan jälkeen Norjalle osallistuttuaan Saksan rannikon miinanraivaukseen.

Valmistus
---------

*Pääartikkeli: Otra-luokka*
Alus tilattiin Nylands Verkstediltä Oslosta. Se laskettiin vesille 1939 ja valmistui saman vuoden syyskuussa.

Palvelus
--------

Palvelukseen otettaessa alus liitettiin 1. meripuolustusalueen 3. miinanraivaajaviirikköön päällikkönään kapteeni A. Dæhli. Norjaan hyökänneet saksalaisjoukot valtasivat aluksen 10. huhtikuuta 1940 Filtvetissä, jonka jälkeen se liitettiin Saksan laivastoon nimellä *Togo*. Alus liitettiin Tromssan satamapuolustuslaivueeseen (saks. *Hafenschutzflotille Tromsø*) nimellä *NT 05*, josta se siirrettiin Oslon satamapuolustuslaivueeseen (saks. *Hafenschutzflotille Oslo*) aluksena No. 2.

Vuoden 1941 alussa alus kuului 59. Vorpoostenflotilleen nimellä *V 5908*, mistä se siirrettiin huhtikuussa 65. Vorpoostenflotilleen nimellä *V 6512*. Alus siirrettiin toukokuussa 1945 liittoutuneiden muodostamaan Saksan miinanraivausosastoon (engl. *German Mine Sweeping Admin*), mistä tehtävästä se palautettiin 18. tammikuuta 1946 Bogenissa Norjan laivastolle.

Aluksen viirinumeroksi määrättiin 19. syyskuuta S22. Se nimettiin 30. lokakuuta uudelleen *Otraksi*. Alus muutettiin huhtikuussa 1949 miinakoululaivaksi ja sille annettiin 1950-luvun alussa Naton runkonumero N34. Alus poistettiin palveluksesta 21. elokuuta 1959 Hortenissa, jonne se ankkuroitiin. Alus myytiin huhtikuussa 1963.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Abelsen, Frank: *Marinens Fartøyer 1939-1945 og Deres Skjebne - Norwegian Naval Ships 1939–1945*. Oslo: Sten Stenersen og Bjørn Olsen, 1986. ISBN 82-7046-050-8. (norjaksi)/(englanniksi)

### Viitteet

1. 1 2 3 4  Abelsen, Frank s. 100
**KNM Olav Tryggvason** oli Norjan laivaston miinalaiva. Alus taisteli maahan hyökänneitä saksalaisia vastaan valtaukseensa 8. huhtikuuta 1940 saakka. Se liitettiin Saksan laivastoon ensin nimellä *Albatros II*, kunnes alus nimettiin muutamaa päivää myöhemmin *Brummeriksi*. Alus tuhoutui Britannian ilmavoimien pommituksessa Pohjois-Saksassa huhtikuussa 1945.

Valmistus
---------

Alus tilattiin Hortenin laivastontelakalta, missä köli laskettiin telakkanumerolla 119. Alus laskettiin vesille 21. joulukuuta 1932 ja otettiin palvelukseen 21. kesäkuuta 1934.

Palvelus
--------

Ennen toista maailmansotaa *Olav Tryggvason* oli kadettien koululaivana. Se liitettiin sodan alla 2. meripuolustusalueeseen. Alus torjui Saksan laivastolta pääsyn Horteniin, jolloin se upotti miinanraivaaja *R-17:n*. Lopulta se joutui antautumaan. Saksan laivasto liitti sen vahvuuteensa 13. huhtikuuta ja nimesi sen *Albatros II:ksi*. Se nimettiin joitakin päiviä myöhemmin *Brummeriksi*.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Abelsen, Frank: *Marinens Fartøyer 1939-1945 og Deres Skjebne - Norwegian Naval Ships 1939–1945*. Oslo: Sten Stenersen og Bjørn Olsen, 1986. ISBN 82-7046-050-8. (norjaksi)/(englanniksi)

### Viitteet

1. ↑  Abelsen, Frank s. 140